Diari Oficial de la Generalitat Valenciana


Sumari del DOGV 6148, del 19-11-2009 (2009/13085)

Notificació de la resolució de 26 d'octubre de 2009 dictada en el procediment de pèrdua, sostracció o destrucció de lletra de canvi, pagaré o xec 1870/2009.
------------------------------------------------------------------------------------------------------------------------------------------------------------

### Dades del document

Número de DOGV
:   6148

Data del DOGV
:   19-11-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/13821


Data del document
:   22-10-2009

Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la resolució de 26 d'octubre de 2009 dictada en el procediment de pèrdua, sostracció o destrucció de lletra de canvi, pagaré o xec 1870/2009. [2009/13250]  
Pèrdua, sostracció o destrucció de lletra de canvi, pagaré o xec 001870/2009  
Demandant: Suministros Costa Este, SL.  
Procurador: Francisco Verdet Climent.   
Edurne Zubia Zubimendi, secretària judicial del Jutjat de Primera Instància número 18 de València, faig saber:  
Que en el judici a què es fa referència al marge, s'ha dictat la resolució que té el text literal següent:   
«Interlocutòria   
Jutgessa que la dicta: Mar Fernández Barjau.  
Lloc: València.  
Data: 26 d'octubre de 2009.   
Havent-ne informat, per repartida a este Jutjat la denúncia anterior formulada pel procurador Francisco Verdet Climent, en nom i representació del tenidor desposseït Suministros Costa Este, SL, sobre sostracció o destrucció de pagaré, formeu les actuacions oportunes i registreu-les en el llibre de la seua naturalesa amb el número d'ordre corresponent; i,   
Antecedents de fet   
Únic. Que en el dia de hui ha estat repartida a este Jutjat pel servei de repartiment del Deganat d'esta localitat, la denúncia formulada pel tenidor desposseït Suministros Costa Este, SL, sobre sostracció de dos pagarés, lliurats per Prosaego, SL, per imports de 1.367,29, amb data de lliurament el dia 29 de maig de 2008 i data de venciment el dia 25 de novembre de 2008; i l'altre per import de 537,78 euros amb data de lliurament el dia 29 de maig de 2008 i amb data de venciment el 10 de novembre de 2008.   
Fonaments de dret   
Primer Que una vegada examinada la denúncia formulada, és pot observar que hi concorren les circumstàncies exigides en el paràgraf primer de l'article 84 i en el paràgraf segon de l'article 85 de la Llei 19/1985 de 16 juliol, Canviària i del Xec. Sent este Jutjat competent per al coneixement de la sol·licitud, pertoca admetre esta denúncia seguint la tramitació establida en els articles 84 i següents de la llei citada, i també el trasllat d'esta al lliurador quan siga conegut i se'n sàpiga el domicili, perquè, en el supòsit que es presente al cobrament, retinga el pagament i pose les circumstàncies de la presentació en coneixement del Jutjat, podent formular al·legacions i oposar-se en el termini de 10 dies.   
Segon. Que per tal d'esbrinar la veracitat dels fets denunciats i pel dret del tenidor desposseït, de conformitat amb el que disposen els paràgrafs segon i quart de l'article 85 de la Llei Canviària i del Xec, amb admissió dels elements de prova proposats pel denunciant, pertoca executar-los, en la manera que en la part dispositiva es dirà.   
Vistos els preceptes legals esmentats i tots els altres que hi són aplicables de manera general i pertinent.   
«Part dispositiva   
Dispose: Es té per comparegut i part Suministros Costa Este, SL, representat pel procurador Francisco Verdet Climent, representació que acredita mitjançant la còpia d'escriptura de poder que adjunta i com sol·licita, i amb el seu testimoni previ en les actuacions, li serà retornat, entenent-se amb este procurador i en este concepte les successives actuacions de la manera que estableix la llei.   
S'admet a tràmit la sol·licitud formulada de sostracció de pagarés seguint-se la tramitació establida en les articles 84 i següents de la Llei 19/1985, de 16 juliol, Canviària i del Xec.   
Lliureu-ne un ofici a Bancaixa en les termes sol·licitats.   
S'indica per a l'interrogatori del representant legal de Promociones Inmobiliarias Prosaego, SL, el pròxim dia 1 de desembre de 2009 a les 09.30 hores, i se'l cita mitjançant l'SCAC.   
En virtut d'això, s'acorda traslladar la sol·licitud i els documents presentats, mitjançant el lliurament de còpia de tot això al Prosaego, SL, amb domicili a València, carrer de Sagunt, número 3, porta 2; i s'ordena que, si foren els pagarés presentats al cobrament, retinga el pagament i pose en coneixement d'este Jutjat les circumstàncies de la presentació. Es prevé l'actora del termini de 10 dies en què podrà formular, davant d'este Jutjat, les al·legacions que estimen oportunes i oposar-se a la denúncia interposada si li convé segons dret.   
Abans de requerir de pagament Prosaego, SL, per l'import dels pagarés, requeriu l'actora per mitjà de la seua representació processal perquè preste caució per import de 200 euros en qualsevol forma vàlida en dret.   
Publiqueu, mitjançant l'edicte oportú en el Diari Oficial de la Comunitat Valenciana i al tauler d'anuncis d'este Jutjat, la denúncia de la sostracció del pagaré, fixant el termini d'un mes comptador des de la data de la publicació, perquè el tenidor del títol puga comparéixer i formular oposició, amb l'advertència que, si no ho verifica, l'afectarà el perjudici que corresponga segons dret, i es lliurarà al procurador del denunciant per al seu curs i gestió.   
Manera d'impugnació: mitjançant un recurs de reposició davant d'este Jutjat; no obstant això, es durà a terme el que s'ha acordat. El recurs s'haurà d'interposar per escrit en el termini de cinc dies, indicant la infracció comesa segons el recorrent. Sense estos requisits no s'admetrà el recurs (articles 451 i 452 de la LECn). Ho disposa i firma la jutgessa. En done fe.   
Atés el que s'ha acordat i perquè valga de notificació de la denúncia de la sostracció, pèrdua dels pagarés indicats.   
València, 29 d'octubre de 2009.- La secretària judicial: Edurne Zubia Zubimendi.